Document ID: /roh_data/filtered/fineweb-2-filterrobots_roh.jsonl.gz/9969

A partir da l’onn da scola 2020/21 porscha il gimnasi la maturitad bilingua. Il gimnasi ha inoltrà la dumonda al chantun.
6 lecziuns en rumantsch
Scolaras e scolars pon decider suenter la terza classa dal gimnasi sch’els vulan prender rumantsch u franzos. En l’avegnir han els alura sis lecziuns en rumantsch, quatter sco instrucziun linguistica e duas en istorgia (sco ulteriur rom). In scolar che sa decida pia per istorgia en rumantsch po alura era far la matura d'istorgia en rumantsch.
Ins ha pli bleras lecziuns en rumantsch e quai vul dir ch'ins po meglierar las cumpetenzas linguisticas.
Il motiv ch’il gimnasi da la claustra da Mustér vul introducir la maturitad bilingua (tenor il model grischun) è ch’els stoppian adattar l’urari perquai che informatica saja in rom nov, ha il rectur Tom Etter ditg ad RTR. La finamira saja dentant da promover anc pli fitg il rumantsch.